### Beslutning

Margrethe Johnsen, Ulrik Holst, Viola Winther, Lars Brandt, Laust Paulsen og Ivan Østergaard kunne tiltræde indstillingen i overensstemmelse med Magistratens anbefaling.

 Lennarth Iversen tog forbehold med henblik på en nærmere drøftelse i byrådsgruppen.

Kommunal garanti til støtte fra Landsbyggefonden til gennemførelse af renoveringsarbejder i Arbejdernes Andelsboligforening afdeling 25, Klostervangen.

### Resumé

Arbejdernes Andelsboligforening (AAB) afdeling 25, [adresse], har fået forhåndstilsagn fra Landsbyggefonden om støtte på ca. 108 mio. kr. i henhold til almenboliglovens § 91 til gennemførelse af renoveringsarbejder i afdelingen.

 Herudover finansieres renoveringen med ustøttede lån på op til ca. 211 mio. kr.

 Som følge af den nuværende belåning af afdelingen forudsætter Landsbyggefondens støtte op til 100 % kommunal garanti på det støttede lån og 11 % kommunal garanti på det ustøttede lån.

 Landsbyggefonden har afsat midler til projektet i indeværende år, hvorfor den kommunale sagsbehandling haster. Derfor forudsætter tilsagn til den kommunale garantistillelse, at der efterfølgende opnås enighed mellem AAB og [adresse] om facadeudformningen, at den endelige finansiering kan godkendes efterfølgende, samt at beboerne godkender projektet.

 Der er således med denne indstilling ikke samtidig taget stilling til krav om kapitaltilførsel.

### Indstilling

At 1)    byrådet vedtager at yde kommunal garanti på op til 100 % af det støttede lån på ca. 108 mio. kr. Landsbyggefonden regaranterer 50 % af garantien.

 At 2)    byrådet vedtager at yde kommunal garanti på 11 % af det ustøttede lån på 211 mio.kr. svarende til en kommunal garanti på ca. 23 mio.kr.

 At 3)    byrådet giver Teknik og Miljø bemyndigelse til at regulere den endelige anskaffelsessum og medfølgende garantier på op til 20 % som følge af fx indekseringer og mindre projekttilpasninger.

 At 4)    byrådet giver Teknik og Miljø bemyndigelse til at godkende facadeprojektet.

### Sagens forløb

30-11-2016 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 05-12-2016 Magistraten
Fremsendes til [adresse] med bemærkning, at Magistraten i mødet den 5. december 2016 anbefaler, at byrådet tiltræder Magistratsafdelingen for Teknik og Miljøs indstilling af den 21. november 2016.

 Rådmand Jonathan Clausen tog forbehold.

 Borgmester Steve Frederiksen, Weena Thygesen og Finn Dahl deltog ikke i sagens behandling.
 07-12-2016 [adresse]
Fremsendes til Teknisk Udvalg til behandling i henhold til beslutning i byrådets møde den 7. december 2016.
 12-12-2016 Teknisk Udvalg
Margrethe Johnsen, Ulrik Holst, Viola Winther, Lars Brandt, Laust Paulsen og Ivan Østergaard kunne tiltræde indstillingen i overensstemmelse med Magistratens anbefaling.

 Lennarth Iversen tog forbehold med henblik på en nærmere drøftelse i byrådsgruppen.
 21-12-2016 Aarhus Byråd
Beslutning ikke frigivet